62021CO0592_INF
Sklep Sodišča (osmi senat) z dne 30. septembra 2022 – ĒDIENS & KM.LV
(Zadeva C‑592/21)
„Predhodno odločanje – Člen 99 Poslovnika Sodišča – Javno naročanje – Direktiva 2014/24/EU – Potek postopka – Izbor udeležencev – Pogoji za sodelovanje – Tehnične in strokovne sposobnosti – Člen 58(4) – Načini dokazovanja – Enotni evropski dokument v zvezi z oddajo javnega naročila – Člen 59 – Uporaba zmogljivosti drugih subjektov – Člen 63(1) – Skupina gospodarskih subjektov – Pogoj, povezan s poklicnimi izkušnjami, ki ga mora izpolnjevati član skupine, ki bo v primeru oddaje naročila zadolžen za izvajanje dejavnosti, za katere se zahteva ta izkušnja – Pogoj, ki ni določen v razpisni dokumentaciji – Nevplivanje solidarne odgovornosti, ki velja v okviru statusa družbe z neomejeno odgovornostjo“
1.
Vprašanja za predhodno odločanje – Odgovor, ki ne dopušča nobenega razumnega dvoma – Odgovor, na katerega je mogoče jasno sklepati iz sodne prakse – Uporaba člena 99 Poslovnika
(Poslovnik Sodišča, člen 99)
(Glej točki 18 in 19.)
2.
Približevanje zakonodaj – Postopki za oddajo javnih naročil gradenj, blaga in storitev – Direktiva 2014/24 – Oddaja javnih naročil – Pogoji za ugotavljanje sposobnosti – Tehnična in strokovna sposobnost – Možnost sklicevanja na zmogljivosti drugih subjektov – Pogoji – Poklicne izkušnje – Pogoj, ki ga mora izpolnjevati le en član, ki je v skupini gospodarskih subjektov zadolžen za izvajanje dejavnosti, za katere se zahteva ta izkušnja – Dopustnost
(Direktiva Evropskega parlamenta in Sveta 2014/24, členi 58(4), 59 in 63(1), drugi pododstavek)
(Glej točke od 25 do 29 in 34 ter izrek.)
3.
Približevanje zakonodaj – Postopki za oddajo javnih naročil gradenj, blaga in storitev – Direktiva 2014/24 – Oddaja javnih naročil – Pogoji za ugotavljanje sposobnosti – Tehnična in strokovna sposobnost – Možnost sklicevanja na zmogljivosti drugih subjektov – Pogoji – Neobstoj podrobnosti v razpisni dokumentaciji – Vpliv
(Direktiva Evropskega parlamenta in Sveta 2014/24, člen 19(2), drugi pododstavek)
(Glej točki 30 in 31.)
Izrek
Člen 63(1) Direktive 2014/24/EU Evropskega parlamenta in Sveta z dne 26. februarja 2014 o javnem naročanju in razveljavitvi Direktive 2004/18/ES v povezavi s členom 59 te direktive
je treba razlagati tako, da
če se ugotovi, da je v primeru oddaje javnega naročila storitev skupini gospodarskih subjektov za izvajanje dejavnosti, za katere se zahteva izkušnja, zadolžen le en član skupine, se lahko skupina ponudnica za dokaz, da izpolnjuje pogoj, povezan s poklicnimi izkušnjami, ki ga je javni naročnik določil v skladu s členom 58(4) te uredbe, sklicuje le na izkušnje navedenega člana te skupine in to tudi, če v razpisni dokumentaciji ni izrecno določeno, da morajo člani skupine gospodarskih subjektov ta pogoj izpolnjevati posamično.